Példabeszédek 2 | Online Biblia | Új világ fordítás (2003)
Példabeszédek 2:1–22
2 Fiam, ha befogadod beszédeimet,+ és parancsolataimat kincsként őrzöd magadnál,+ 2 hallgatva füleddel a bölcsességre,+ hogy szívedet tisztánlátásra késztesd,+ 3 továbbá ha értelemért kiáltasz,+ és tisztánlátásért emeled fel szavad,+ 4 ha folyton keresed azt, mint az ezüstöt,+ és folyton kutatsz utána, mint a rejtett kincsek után,+ 5 akkor megérted Jehova félelmét+, és megleled Isten ismeretét.+ 6 Mert Jehova ad bölcsességet,+ az ő szájából ismeret és tisztánlátás származik.+ 7 A becsületeseknek gyakorlati bölcsességet+ tartogat kincsként, és a feddhetetlenségben járóknak pajzs ő,+ 8 hiszen őrzi a jogos ítélet ösvényét+, és védelmezi lojálisainak útját.+ 9 Akkor megérted az igazságosságot, a jogos ítéletet és a becsületességet, minden útját annak, ami jó.+ 10 Amikor bölcsesség kerül a szívedbe,+ és az ismeret kellemessé válik lelkednek,+ 11 akkor gondolkodóképesség őrködik feletted,+ tisztánlátás védelmez téged,+ 12 hogy megmentsen a rossz úttól,+ a romlottságot beszélő embertől,+ 13 azoktól, akik elhagyják az egyenesség ösvényeit, hogy a sötétség útjain járjanak,+ 14 azoktól, akik élvezettel művelik a rosszat,+ s örvendeznek a gonoszság romlottságai közepette.+ 15 Akiknek ösvényei görbék, és akik csalárdan járnak.+ 16 Hogy megszabadítson az idegen nőtől, az ismeretlen nőtől,+ aki hízelgővé tette beszédeit,+ 17 aki elhagyja fiatalságának bizalmas barátját+, s elfeledkezett Istenének szövetségéről.+ 18 Mert halálba süllyed alá háza, ösvénye a tehetetlen halottak közé.+ 19 Senki sem tér vissza, aki vele hál, és nem jut vissza az élők ösvényeire.+ 20 A cél az, hogy a jó emberek útján járj,+ és maradj meg az igazságosak ösvényén,+ 21 mert a becsületesek laknak majd a földön,+ és a feddhetetlenek maradnak meg rajta.+ 22 A gonoszok pedig a földről kivágattatnak,+ és a hűtlenek kiszaggattatnak abból.+